Efter de første ugers kampagne fra ja-partierne efterlades man let med det indtryk, at hvis man stemmer nej den 3. december, så er man modstander af internationalt samarbejde, bekæmpelse af pædofili og deltagelse i Europol. Men det er det rene vrøvl.

Her følger derfor en oversigt over, hvad folkeafstemningen ikke handler om.

Når man følger særligt SF’s valgkampagne, får man let det indtryk, at folkeafstemningen handler om for eller imod internationalt samarbejde. Men det er en falsk melodi.